

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.novembrī Nr.489

 (protokols Nr.12, 23.p)

**Par līdzfinansējumu grāmatas izdošanai**

Priekuļu novada dome izskata biedrības “Ozollīči” (reģ.nr. 40008165152) iesniegumu (reģ.nr. 3-9/2019-5723, 29.10.2019.) ar lūgumu sniegt finansiālu atbalstu grāmatas “No Elkas kalna līdz jūrai” izdošanai.

Izvērtējot domes rīcībā esošo informāciju, konstatēts, ka grāmata “No Elkas kalna līdz jūrai” plānota kā ceļvedis – albums par ekspedīciju gar Gauju 8 gadu garumā no Elkas kalna līdz jūrai, kurā iekļauts arī posms Priekuļu novadā, Priekuļos un Liepā.

Grāmata netiks izdota peļņas gūšanas nolūkā. Biedrība garantē izdotā albuma 15 eksemplāru nodošanu Priekuļu novada pašvaldībai – skolām, bibliotēkām, prezentāciju vajadzībām.

Biedrība “Ozollīči” lūdz pašvaldības atbalstu albūma izdošanai 300 EUR apmērā.

Ņemot vērā iepriekš minēto un pamatojoties uz likuma „Par pašvaldībām” 15. panta pirmās daļas 5. punktu un 21.panta otro daļu, 2019. gada 25.novembra Izglītības, kultūras un sporta komitejas (protokols Nr.) atzinumu par lēmuma projektu un 2019. gada 25.novembra Finanšu komitejas (protokols Nr.10) atzinumu par lēmuma projektu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga), PRET –nav, ATTURAS –nav, Priekuļu novada dome **nolemj**:

1. Sniegt finansiālu atbalstu biedrībai “Ozollīči” grāmatas “No Elkas kalna līdz jūrai” izdošanai EUR 200 apmērā no līdzekļiem neparedzētiem gadījumiem;
2. Lēmumu nosūtīt Iesniedzējam uz iesniegumā norādīto adresi.
3. Atbildīgā par lēmuma izpildi – Kultūras, izglītības un sporta nodaļas vadītāja Inga Cipe.
4. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone